Všeobecne

Pokyny k vyplneniu žiadosti o vrátenie finančných prostriedkov

Vyplňuje zamestnanec subjektu zapojeného do implementácie štrukturálnych fondov
•	Zamestnanec vyplní formulár žiadosti za predpokladu, že konečný prijímateľ / príjemca pomoci má povinnosť vrátiť finančné prostriedky štrukturálnych fondov a spolufinancovania zo štátneho rozpočtu naspäť riadiacemu orgánu / sprostredkovateľskému orgánu pod riadiacim orgánom.
•	Žiadosť je zasielaná konečnému prijímateľovi / príjemcovi pomoci riadiacim orgánom / sprostredkovateľským orgánom pod riadiacim orgánom.
•	Požiadať o vystavenie a zaslanie žiadosti o vrátenie finančných prostriedkov môže na základe relevantných podkladov každý subjekt zapojený do implementácie štrukturálnych fondov.
•	Žiadosť sa vyplňuje elektronicky.
•	Žiadosť sa zasiela konečnému prijímateľovi / príjemcovi pomoci doporučene poštou.

•	Štrukturálny fond: Uviesť príslušný štrukturálny fond ERDF, ESF, EAGGFu a FIFG, v rámci ktorého je potrebné finančný príspevok vrátiť.
•	Program: Uviesť názov operačného programu (Sektorový operačný program Priemysel a služby, Sektorový operačný program Ľudské zdroje, Sektorový operačný program Poľnohospodárstvo a rozvoj vidieka, Operačný program Základná infraštruktúra), resp. programového dokumentu (Jednotný programový dokument NUTS II Bratislava Cieľ 2, Jednotný programový dokument NUTS II Bratislava Cieľ 3, Program iniciatívy Spoločenstva INTERREG IIIA a Program iniciatívy Spoločenstva EQUAL).
•	Priorita: Uviesť číslo a názov priority v súlade so zmluvou o poskytnutí nenávratného finančného príspevku.
•	Opatrenie: Uviesť číslo a názov opatrenia v súlade so zmluvou o poskytnutí nenávratného finančného príspevku.
•	Podopatrenie: Uviesť číslo a názov podopatrenia v súlade so zmluvou o poskytnutí nenávratného finančného príspevku.

1 Identifikácia konečného prijímateľa / príjemcu pomoci

•	Typ konečného prijímateľa / príjemcu pomoci označiť znakom „x“ v príslušnom políčku.
•	Uviesť názov konečného prijímateľa / príjemcu pomoci, adresu (ulica, obec, PSČ).
•	Uviesť identifikačné číslo organizácie a daňové identifikačné číslo. Pri konečnom prijímateľovi / príjemcovi pomoci zo súkromného sektora/fyzická osoba uviesť ako daňové identifikačné číslo svoje rodné číslo. Pri konečných prijímateľoch zo sektora verejnej správy a konečných prijímateľoch / príjemcoch pomoci zo súkromného sektora/právnická osoba uviesť ako daňové identifikačné číslo identifikačné číslo organizácie.    

2 Identifikácia projektu

•	Uviesť plný názov projektu.
•	Uviesť kód projektu v súlade so zmluvou o poskytnutí nenávratného finančného príspevku a monitorovacím systémom ITMS.

3 Identifikácia žiadosti o vrátenie finančných prostriedkov

•	Kód žiadosti o vrátenie finančných prostriedkov vyplniť na základe kódu vygenerovaného z monitorovacieho systému ITMS.
•	Ako dôvod vrátenia finančných prostriedkov uviesť:
•	Nečerpaná zálohová platba
•	Nečerpané predfinancovanie
•	Nezrovnalosť / podozrenie z nezrovnalosti
•	Mylná platba
•	DPH
•	Vykázaný zisk na projekt
•	Iné – uviesť dôvod žiadosti
•	V prípade, že je možné priradiť žiadosť o vrátenie finančných prostriedkov ku konkrétnej žiadosti o platbu / nezrovnalosti, uviesť kód žiadosti o platbu / nezrovnalosti z monitorovacieho systému ITMS. V opačnom prípade nie je tento údaj vypĺňaný.

4 Suma k vráteniu

•	V položke Suma k vráteniu za zdroj EÚ uviesť žiadanú sumu v Sk zaokrúhlenú na celé koruny.
•	Ako číslo bankového účtu uviesť číslo bankového účtu subjektu, ktorému je potrebné finančné prostriedky za zdroj EÚ vrátiť. V prípade, že štátna rozpočtová organizácia má vrátiť finančné prostriedky za zdroj EÚ prostredníctvom úpravy rozpočtu, v poli formuláru číslo bankového účtu je uvedený text „rozpočtové opatrenie na PJ“, pričom je uvedené IČO príslušnej platobnej jednotky.
•	V položke Suma k vráteniu za zdroj ŠR uviesť žiadanú sumu v Sk zaokrúhlenú na celé koruny.
•	Ako číslo bankového účtu uviesť číslo bankového účtu subjektu, ktorému je potrebné finančné prostriedky za zdroj ŠR vrátiť. V prípade, že štátna rozpočtová organizácia má vrátiť finančné prostriedky za zdroj ŠR prostredníctvom úpravy rozpočtu, v poli formuláru číslo bankového účtu je uvedený text „rozpočtové opatrenie na PJ“, pričom je uvedené IČO príslušnej platobnej jednotky. 

5 Kontaktné údaje

Táto sekcia slúži na uvedenie kontaktných údajov osôb, ktoré žiadosť o vrátenie finančných prostriedkov vypracovali a schválili.
•	Kontaktná osoba je osoba, ktorá žiadosť o vrátenie finančných prostriedkov vypracovala.
•	Zodpovedná osoba je osoba, ktorá je v zmysle vnútorných postupov príslušného orgánu a zmluvy s konečným prijímateľom / príjemcom pomoci oprávnená žiadať o vrátenie finančných prostriedkov.
•	V sekcii je potrebné uviesť pečiatku a podpis osoby zodpovednej za schválenie žiadosti a dátum schválenia žiadosti.

6 Zoznam príloh

•	Uviesť poradové číslo a názov v štruktúre stanovenej tabuľkou.